CELEX: 32017D1338
Language: et
Date: 2017-07-17 00:00:00
Title: Nõukogu otsus (ÜVJP) 2017/1338, 17. juuli 2017, millega muudetakse otsust (ÜVJP) 2015/1333 piiravate meetmete kohta seoses olukorraga Liibüas

18.7.2017   
            
            
               ET
            
            
               Euroopa Liidu Teataja
            
            
               L 185/49
            
         NÕUKOGU OTSUS (ÜVJP) 2017/1338,
   17. juuli 2017,
   millega muudetakse otsust (ÜVJP) 2015/1333 piiravate meetmete kohta seoses olukorraga Liibüas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 31. juulil 2015 vastu otsuse (ÜVJP) 2015/1333 (1).
            
         
               (2)
            
            
               Nõukogu on eelnevalt märkinud, kui tähtis on stabiilsus Liibüas, ning pakkunud Liibüa ametiasutustele, nagu neid on tunnustatud Liibüa poliitilise kokkuleppe alusel, toetust võitluses rändajate ebaseadusliku üle piiri toimetamise ja inimkaubanduse vastu.
            
         
               (3)
            
            
               Rändajate ebaseaduslik üle piiri toimetamine ja inimkaubandus destabiliseerivad Liibüa poliitilist ja julgeolekuolukorda.
            
         
               (4)
            
            
               Tuleks kohaldada piiranguid selliste toodete eksportimise suhtes Liibüasse, mida võidakse kasutada rändajate ebaseadusliku üle piiri toimetamise ja inimkaubanduse hõlbustamiseks.
            
         
               (5)
            
            
               Otsust (ÜVJP) 2015/1333 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse (ÜVJP) 2015/1333 artikkel 10 asendatakse järgmisega:
   
      „Artikkel 10
      1.   Liikmesriigid nõuavad oma kodanikelt, oma jurisdiktsiooni alla kuuluvatelt isikutelt või nende territooriumil asuvatelt või nende jurisdiktsiooni alla kuuluvatelt äriühingutelt valvsuse ilmutamist, kui nad on seotud äritegevusega Liibüas asuvate või Liibüa jurisdiktsiooni alla kuuluvate üksustega, nende nimel või juhtimisel tegutsevate isikute ja üksustega või nende isikute omandis või kontrolli all olevate üksustega, et vältida olukorda, kus äritegevus võib aidata kaasa vägivallale ja tsiviilisikute vastu jõu kasutamisele.
      2.   Rändajate ebaseaduslikuks üle piiri toimetamiseks ja inimkaubanduses kasutada võidavate teatud laevade ja mootorite müümisel, tarnimisel, üleandmisel või eksportimisel Liibüale liikmesriikide kodanike poolt või liikmesriikide territooriumide kaudu või liikmesriikide lipu all sõitvate laevade või õhusõidukite abil, peab liikmesriigi pädev asutus andma asjakohase loa sõltumata sellest, kas kaup on pärit kõnealuse liikmesriigi territooriumilt või mitte.
      3.   Liikmesriikide pädevad asutused ei anna luba lõikes 2 osutatud kauba müümiseks, tarnimiseks, üleandmiseks või eksportimiseks, kui neil on põhjendatud alus arvata, et kõnealust kaupa kasutatakse rändajate ebaseaduslikuks üle piiri toimetamiseks ja inimkaubanduses.
      4.   Lõiget 2 ei kohaldata müümise, tarnimise, üleandmise või eksportimise suhtes liikmesriikide ametiasutuste poolt Liibüa valitsusele.
      Liit võtab vajalikud meetmed, et määrata kindlaks käesoleva artikliga hõlmatud asjakohased esemed.“
   
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 17. juuli 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 31. juuli 2015. aasta otsus (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP (ELT L 206, 1.8.2015, lk 34).